Pilgrimsvandring med kristuskransen

**Mål:**

* bevege seg
* oppleve naturen, stillheten
* undres
* lære om Kristuskransen

**Rute:**

Finn en passende rute på cirka fire kilometer. Noen går meeeeeeget langsomt, så det blir fort ventetid ved hver forklaring. Vurder når og hvor perlene kan brukes, vurder lyset, underlaget, landskapet osv.

**Innhold**:

For å forklare innholdet i perlene, se for eksempel Egon Askviks bok: Kristuskransen for konfirmanter. Her er det forklaring til hver av perlene.

**Rekkefølge:**

Tilpass rekkefølgen på perlene – etter ruta dere går!

1. Utdeling av Kristuskransen – alle får en
2. 3x3 slag på en kirkeklokke (eller lignende)
3. Før vandringen starter:
	1. Intro til pilgrimsvandring: både tradisjon og populært
	2. Introduser og forklar Gudsperlen
	3. Introduser og forklar Jeg-perlen
	4. Introduser og forklar stillhetsperlene og betydningen av stillhet
4. Når alle har fått på sko og yttertøy, gi en oppgave: Alle skal være stille og tenke på seg selv som det beste i verden (jf. Jeg-perlen)
5. Gå i stillhet til et passende sted
6. Introduser og forklar hemmelighetsperlene.
7. Gå videre til neste stoppested mens alle tenker over egne hemmeligheter.
8. Gjør et stopp på et mørkt område, eller i en mørk skog. Gi forklaring på nattperlen.
9. Gå videre på vandringen til et sted der solen kommer frem (krever god planlegging!)
10. Introduser og forklar bekymringsløshetens perle
11. Gå videre et stykke før du introduserer og forklarer dåpsperlen og kjærlighetsperlene
12. Begynn å gå tilbake
13. Introduser og forklar ørkenperlen: Hold ut! Snart fremme!
14. Hjemme igjen – siste forklaring: Oppstandelsesperlen

Utviklet av Ungdomsprest Peter Tast, publisert på Konfirmandcenter.dk. Gjengitt med tillatelse.